ప్రేమ ఎంత మధురం (పాట)

ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు.
పాడినది ఎస్.పి.బాలసుబ్రహ్మణ్యం

<poem>
ప్రేమ ఎంత మధురం, ప్రియురాలు అంత కఠినం
చేసినాను ప్రేమ క్షీర సాగర మథనం, మింగినాను హలాహలం

ప్రేమించుటేనా నా దోషము, పూజించుటేనా నా పాపము
ఎన్నాళ్ళని ఈ ఎదలో ముళ్ళు, కన్నీరుగ ఈ కరిగే కళ్ళు
నాలోని నీ దీపము, నా జీవనాధారము
అది ఆరాలి పోవాలి ప్రాణం 

నేనోర్వలేనూ ఈ తేజము, ఆర్పేయరాదా ఈ దీపము
ఆ చీకటిలో కలిసే పోయి, నా రేపటిని మరిచేపోయి
మానాలి నీ ధ్యానము, కావాలి నే శూన్యము
అపుడాగాలి ఈ మూగ గానం 

తెలుగు సినిమా పాటలు
ఆత్రేయ రచించిన పాటలు